Public procurement notice: Voluntary Ex Ante Transparency Notice
Published: 2016-12-31
Buyer: Pirkanmaan sairaanhoitopiiri (PSHP)
Country: FI
Region: Pirkanmaa
Contract type: Supplies
Procedure: Contract award without prior publication
CPV classification: 33000000 | 48000000
Estimated value: 477686 EUR

Technical requirements: Hankinnan kohteena on Pirkanmaan sairaanhoitopiirin kuvantamisen ohjelmistolisenssien ja palveluiden lisähankinta ja siihen liittyvä ylläpitosopimus määräaikaisella sopimuksella, joka päättyy viimeistään 31.3.2019. Hankinta toteutetaan sopimusmuutoksella, joka tehdään PSHP:n ja Commit; Oy:n väliseen sopimukseen. Näin ollen sopimusmuutos on määräaikainen ja se päättyy viimeistään 31.3.2019.
Tarjousta pyydettiin nykyiseltä toimittajalta Commit; Oy:ltä. Muilta toimittajilta ei ole pyydetty tarjouksia.
Peruste hankintalaki 28 § hankintadirektiivi 72 art. Tampereen kuvantamistoiminnan siirto PSHP:lle aiheutti kahden (2) järjestelmän tilanteen, joka on kestämätön potilasturvallisuuden kannalta ja aiheuttaa merkittävää kustannusten päällekkäisyyttä, haittaa ja teknisiä vaikeuksia.
Muutoksen tarve johtuu lisäksi olosuhdemuutoksesta, jota huolellinenkaan hankintayksikkö ei ole voinut ennakoida. Tehtäessä sopimusta Commit; Oy:n kanssa hankintayksikkö ei ole voinut tietää, että sopimus olisi alun perin pitänyt tehdä kattamaan myös PSHP:n toimipisteet, koska tuolloin ei ollut tiedossa se, että Tampereen kaupungin kuvantamistoiminnot tultaisiin siirtämään PSHP:iin.
Tähän mennessä on selvinnyt, miten kuvantamisen tehtävät järjestetään sote uudistuksessa ja PACS-järjestelmä saadaan kilpailutettua niin, että saman organisaation eri toimipisteissä käytetään samaa järjestelmää.
hankintayksikkö voi tehdä suorahankinnan, kun kyseessä on alkuperäiseen hankintasopimukseen sisältymätön lisäpalvelu, joka hankitaan alkuperäiseltä toimittajalta ja joka on ennalta arvaamattomista syistä osoittautunut välttämättömäksi palvelun toteuttamiselle sellaisena kuin se on alun perin määritelty. Edellytyksenä on, että lisäpalvelua ei voida teknisesti tai taloudellisesti erottaa pääsopimuksesta aiheuttamatta hankintayksikölle huomattavaa haittaa. Lisäpalvelujen kokonaisarvo on enintään 50 prosenttia alkuperäisen hankinnan arvosta.
Hankintadirektiivi 2014/24/EU on ollut Suomessa suoraan sovellettavaa oikeutta osittain 18.4.2016 alkaen. Hankintadirektiivin 72 artiklassa todetaan seuraavaa:
1. Hankintasopimuksia ja puitejärjestelyjä voidaan muuttaa ilman tämän direktiivin mukaista uutta hankintamenettelyä jossakin seuraavista tapauksista:
b) Jos alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavaratoimituksia, jotka eivät sisältyneet alkuperäiseen hankintasopimukseen, ja jos sopimuskumppanin vaihtaminen.
i) Ei ole mahdollista taloudellisista tai teknisistä syistä, joita ovat muun muassa korvattavuus tai yhteentoimivuus olemassa olevien laitteiden, palvelujen tai laitteistojen kanssa, jotka on hankittu osana alkuperäistä hankintaa; ja.
ii) Aiheuttaisi merkittävää haittaa tai kustannusten olennaista päällekkäisyyttä hankintaviranomaiselle.
Hinta ei kuitenkaan saa nousta enemmän kuin 50 prosenttia alkuperäisen hankintasopimuksen arvosta (…):
iii) Hinta ei nouse enempää kuin 50 prosenttia alkuperäisen hankintasopimuksen tai puitejärjestelyn arvosta. Jos muutoksia tehdään peräkkäin useampia, tätä rajoitusta on sovellettava kunkin muutoksen arvoon.


Award value: 477686